title: مصطفى أزموري (إسطيبانيكو)
text: مصطفى أزموري تسجل ف التاريخ ب بزاف ديال السميات ف اللغات البرطقيزية، الصبنيولية، النݣليزية، و العربية. السميات اللي شايعين بزاف هما "إسطيبانيكو"، "ستيڤن الكحل"، "إسطيبان"، "إسطيبان الموري"، و "ستيڤن (دي) دورانطيس" على ود المالك ديالو أندريس دورانطيس. السمية ديال "إسطيبانيكو" هي تصغير ديال "إسطيبان" على حساب القواعد ديال التصغير ف اللغة الصبنيولية، و اللي الصبنيول كيخدموه فاش كيعيطو على دري صغير ولا على عبد.